Jerico llaqta ukunta Jesus pasachkaptinmi
impuesto cobraq runakunapa jefen Zaqueo sutiyoq apu runa *
Jesus reqsiykuyta munarqa,
ichaqa manam atirqachu achkallaña runakuna kasqanrayku,
payqa taksalla sayayniyoqmi karqa.
Kallpaylla ñawparuspanmi purun higos sachaman seqarurqa chayninta Jesus pasaptin reqsiykunanpaq.
Chay sitioman Jesus chayaruspanmi payta qawarispan sutinmanta qayaykurqa:
—Zaqueo,
chaylla uraykamuy,
wasikipim kunan samasaq —nispa.
Utqayman uraykamuspanmi kusisqallaña wasinman pusarqa.
Rikuqninkunañataqmi Jesuspa contranpi rimarqaku:
—Huchasapa runapa wasinmanmi yaykurun samakunanpaq —nispa.
Zaqueoñataqmi Señorpa qayllanpi sayaykuspa nirqa:
—Señor,
kapuqniykunatam partenta wakchakunaman qosaq,
engañaspay suwakusqaykunamanñataqmi tawa kuti mirayniyoqtaña kutichipusaq —nispa.
Chaymi Jesusñataq nirqa:
—Runakunapa salvaqninmi kay wasiman chayaramuni,
kay runapas Abrahampa mirayninmanta kaqmi.
Diosmanta Hamuq Runaqa chinkasqakunata maskaspay salvaqmi hamurqani.